wickkiey/tamil-wikipedia-chunked huggingface dataset:
# ரமாபாய்

## பெண்கள் தொண்டு

கல்கத்தாவிலிருந்து பூனாவுக்குச் சென்றார். அங்கு ஆரிய மகிளா சமாஜ் என்னும் அமைப்பைத் தொடங்கினார். பெண் கல்வி பரவவும் குழந்தைத் திருமணம் ஒழியவும் அவ்வமைப்பு பாடுபட்டது. ஆங்கில மொழியையும் ஆங்கில இலக்கியங்களையும் கற்றுக் கொண்டார். பின்னர் 1883 இல் இங்கிலாந்துக்குச் சென்றார். இந்து மதத்தின் மீது வெறுப்பு ஏற்பட்ட காரணத்தால் கிறித்தவ மதத்தைத் தழுவினார். 1886 ஆம் ஆண்டில் அமெரிக்காவிலும் பயணம் செய்தார். அங்கு இந்து மத விதவைகள் பற்றிய ஆங்கில நூல் ஒன்றையும் அமெரிக்காவில் உள்ள நிலைமை மற்றும் பயணம் பற்றிய ஒரு நூலையும் எழுதினார். 1889 இல் இந்தியா திரும்பியதும் விதவைகளுக்காக 'சாரதா சதன்' என்னும் அமைப்பை மும்பையில் உருவாக்கினார். கிறித்தவ மதப் பிரச்சாரத்தை முடுக்கி விட்டார். இதனால் ரமாபாய்க்கு எதிர்ப்புக் கிளம்பியது. விவிலியத்தை மராத்தி மொழியில் மொழிபெயர்க்கும் பணியில் ஈடுபட்டார்.  
1896-97 ஆண்டுகளிலும் 1900-01 ஆண்டுகளிலும் மத்திய பிரதேசத்திலும் குசராத்திலும் கடும் பஞ்சம் நிலவியது. பசியால் வாடிய 2000 பெண்களையும் குழந்தைகளையும் ஒரு பண்ணையில் தங்க வைத்துக் காப்பாற்றினார். 'முக்தி சதன்' 'பிரீதி சதன்' ' சாந்தி சதன்' ஆகியன ரமா பாய் உருவாக்கிய பெண்களுக்கான தொண்டு நிறுவனங்கள் ஆகும். ஒன்பது முழம் புடைவைகளை விட ஐந்து முழம் புடைவைகள் எளிதாகவும் வசதியாகவும் இருக்கும் என்று கூறி ஐந்து முழப் புடைவைகளை உடுத்திக்கொள்ள பெண்களிடம் அறிவுரை வழங்கினார்.
# ரமாபாய்

## விமர்சனங்கள்

நோக்கம் உயர்வாக இருந்த அளவு வழிமுறை மேல்நாடுகளில் இந்தியாவின் உயர்வைப் பேசி இந்தியாவில் தமது பணிகளுக்காக நிதி திரட்ட முயன்ற சுவாமி விவேகானந்தரின் முறைக்கு மாறானதாக ஏற்கத்தக்கதாக இல்லை இந்தியாவில் பெண்களும் விதவைகளும் நடத்தப்படும் விதத்தை மிகவும் மோசமாகச் சித்தரித்தும், பெண்கள் தங்களைத் தேர்ச் சக்கரத்தில் இட்டு உயிரை மாய்ப்பது, பெண் குழந்தைகளைக் கங்கையில் முதலைக்குப் பலியாக்குவது போன்ற ஏராளமான உண்மை சம்பவங்களை கூறியும் பணம் திரட்டினார்.  
போஸ்டனில் சுவாமி விவேகானந்தர் முதன்முதலாக ரமாபாய் வட்டங்களை எதிர்கொள்ள வேண்டியிருந்தது. இந்தப்பிரச்சினை நீண்டகாலத்திற்கு சுவாமி விவேகானந்தரின் பணிகளுக்கு ஒரு தடங்கலாகவே இருந்தது..
# ரமாபாய்

## விருதுகள்

கெய்சர் இ இந்த் என்னும் விருது பிரிட்டிசு அரசு வழங்கியது (1919). ரமா பாயின் பெண்கள் சேவையைப் போற்றி அவர் நினைவாக அஞ்சல் தலையை இந்திய அரசு வெளியிட்டது.( 26-10-1989)
# பதகளிப்பு

**பதகளிப்பு** அல்லது **தவிப்பு** (anxiety) என்பது ஒருவர் நெருக்கடிக்குள்ளாகின்ற அல்லது சங்கடமான சந்தர்ப்பங்களை முகம்கொடுக்க நேரிடும்போது ஏற்படும் சாதாரண மனநிலை எழுச்சியைக் குறிக்கின்றது. இது தன்னாட்சியாக, உணர்வுநிலை, அறிநிலை மற்றும் நடத்தக் கோலங்களில் நிகழும் உடல் மற்றும் உள ரீதியான மாற்றம் ஆகும். இது பயம் மற்றும் தன்னுணர்வு காரணமான இடர்நிலையாகும்.  
தவிப்பு மனதாலோ அல்லது உடலாலோ அடையும் உணர்வாகும். தவிப்பு வந்து விட்டால் ஏதோ பிரச்சினை என்றும் ஒருவருக்கு பயம், கவலை, நம்பிக்கையின்மை, என்று பல உணர்வுகளை தோற்றுவிக்கும். பயம் என்பது தவிப்பல்ல. தவிப்பினும் மேலோங்கிய உணர்வு பயம், அது மனிதரை மொத்தமாக செயலிழக்க செய்ய இயலும்..
# பதகளிப்பு

## பதகளிப்பு ஏன் ஏற்படுகின்றது

- வாழ்க்கையில் ஏற்படும் மன அழுத்தத்தை உருவாக்கவல்ல சந்தர்ப்பங்களும் (குடும்பத்தில், தொழிலில், அல்லது அன்றாட வாழ்கையில் ஏற்படும் உறவுப்பிரச்சினைகள், அழுத்தங்கள்)
- மூளையில் நடக்கின்ற உயிரிரசாயன மாற்றங்கள்.
- வேறு ஏதாவது நோய் அறிகுறியாக தைராய்டு சுரப்பியின் அதிகரித்த தொழிற்பாடு.
# பதகளிப்பு

## கட்டுப்படுத்தும் முறைகள்

- அமைதியைக் கடைபிடித்தல். பொறுமையாக இருத்தல்
- யோகாசனம், மனதை சாந்தப்படுத்தும் தொழுகை மற்றும் வணக்கங்களில் ஈடுபடுதல்
- மனநல ஆலோசனைகள் மூலம்
- மருந்துகள்
# பதகளிப்பு

## நீங்கள் செய்யக்கூடாதது என்ன?

- வைத்திய ஆலோசனையின்றி மருந்துகளை உபயோகித்தல் அல்லது மதுபானம் அருந்தல்
- அவசியமான சந்தர்ப்பங்களில் பொருத்தமான யோசனை; உதவியை நாடாமலிருத்தல்.
பதகளிப்பை உங்களால் கட்டுப்படுத்த முடியாது போகுமிடத்தும் இந்நிலை தொடர்ந்து நீடிக்குமிடத்தும் பொருத்தமான உடல்நல மற்றும் உளநல மருத்துவ உதவியை நாடுங்கள்.
# தில்வாலே துல்ஹானியா லே ஜாயங்கே (திரைப்படம்)

**தில்வாலே துல்கானியா லே சாயேங்கே** (Dilwale Dulhania Le Jayenge) இந்தி திரைப்படத்தை யாசு சோப்ரா தயாரித்துள்ளார். இது அவரது வெள்ளிவிழா திரைப்படம். இதை இயக்கி இருப்பவர் ஆதித்யா சோப்ரா. நடிகர் சாருக்கான் கதாநாயகனாக நடித்திருக்க, நடிகை கசோல் ககதாநாயகியாக நடித்து இருக்கிறார். இது குடும்பப் பாங்கான காதல் திரைப்படம். இதன் பாடல்கள் இந்தி தெரியாதவரகளையும் தாளம் போட வைத்து ரசிக்க வைக்கும்.1995 இல் வெளியிடப்பட்ட அச்சுகோல் சோப்ரா இயக்கத்தில் வெளிவந்த இத்திரைப்படத்தில் சாருக் கான், கசோல் எனப் பலரும் நடித்துள்ளனர்.  
இந்த திரைப்படம் 1995ம் ஆண்டு திசம்பர் மாதம் வெளியானது. இப்படம் வெளியான அன்றிலிருந்து மும்பையின் இதயப் பகுதியில் அமைந்து இருக்கும் மராத்தா மந்திர் திரையரங்கில் ஆயிரம் வாரங்கள் தாண்டி தொடர்ந்து ஓடிக்கொண்டு இருக்கிறது. இப்போது 19வது ஆண்டை நிறைவடைய உள்ளது..
# தில்வாலே துல்ஹானியா லே ஜாயங்கே (திரைப்படம்)

## சாதனை

மும்பையில் உள்ள ‘மராத்தாHD அந்திர்’ திரையரங்கில் இத்திரைப்படம் கடந்த 19 ஆண்டுகளாக தொடர்ந்து திரையிடப்பட்டு வருகிறது.
# கொட்டியூர்

**கொட்டியூர்** அல்லது **கோட்டியூர்** (Kottiyoor; കൊട്ടിയൂർ), என்பது இந்தியாவில் கேரள மாநிலத்திலுள்ள வயநாடு மாவட்டத்தின் எல்லையாக கண்ணூர் மாவட்டத்தில் அமைந்துள்ள சிறிய கிராமம். ”தென்னாட்டு காசி” (തെക്കിന്റെ കാശി) என்று பிரபலமான இடமாகும். இங்கே காணப்படும் அடர்ந்த காடுகளின் மத்தியில் இந்துக்கள் இறைவன் பரமசிவனை வழிபடும் மிகவும் புராதனமான கோவில் "கொட்டியூர் பரம சிவன் கோவில்" நிலைகொண்டுள்ளது. இந்த இடத்தின் தல புராணத்தின் படி, ஒரு காலத்தில் தக்சன் என்ற அரசன் நடத்திய மிகப் பிரபலமான யாக வேள்வி தக்சயக்னம் அல்லது தக்சயாகம் என்று அறியப்படுவது, இங்கே நடைபெற்றதாக கருதப்படுகிறது. மிக பழமையான இச்சிவன் கோவில் ஒவ்வொரு ஆண்டும் லட்சக்கணக்கான பக்தர்களை கவர்ந்திழுக்கிறது.
# கொட்டியூர்

## மேலும் பார்க்க

- தக்கன்
# ஜான்ஸ் சட்டம்

**ஜான்ஸ் சட்டம்** (*Jones Law*) என்று அறியப்படும் பிலிப்பீன்சு சுயாட்சி சட்டம் 1916 ஆகத்து 29 ஆம் நாள் ஐக்கிய அமெரிக்க காங்கிரசால் தோற்றுவிக்கப்பட்டது. 1902 ஆம் ஆண்டின் பிலிப்பீன்சு ஆர்கானிக் சட்டத்திற்குப் பதிலாக ஜான்சு சட்டம் கொண்டுவரப்பட்டது. 1934 ஆம் ஆண்டு வரை இச்சட்டமே பிலிப்பீன்சின் அரசமைப்புச் சட்டமாகவும் செயல்பட்டது. 1934 ஆம் ஆண்டில் டைடிங்சு-மெக்டஃபி சட்டம் கொண்டுவரப்பட்டது. இது பின்னர் பிலிப்பீன்சு பொதுநலவாய அரசை அமைக்கவும், அதன் மூலம் பிலிப்பீனிய விடுதலைக்கும் வழிவகுத்தது. ஜான்சு சட்டத்தின் மூலம் பிலிப்பீனின் முதலாவது மக்களால் தேர்ந்தெடுக்கப்பட்ட சட்டமன்றம் உருவாக்கப்பட்டது.
# மணிலாப் போர் (1945)

**மணிலாச் சண்டை** (*Battle of Manila*, தகலாகு: *லபன் ங்கு மய்னிலா ங்கு 1945*), அல்லது **மணிலாப் போர்**, **மணிலாவின் விடுவிப்பு**, அமெரிக்கர்கள், பிலிப்பினோ இணைந்தப் படைகளுக்கும் சப்பானியப் படைகளுக்கும் இடையே 1945 பெப்ரவரி 3 முதல் மார்ச்சு 3 வரை மணிலாவில் நடந்த சண்டையாகும். இது 1945 பிலிப்பைன் போர்த்தொடரின் அங்கமாகும். மிகுந்த இரத்த வெள்ளத்தையும் பெரும் சேதத்தையும் விளைவித்த இந்த ஒருமாதச் சண்டை பசிபிக் போர்க்களத்தில் நகரியப் பகுதியில் நடந்த மிக மோசமான நிகழ்வாகும். இதன் விளைவாக பிலிப்பீன்சில் மூன்றாண்டுகளாக (1942–1945) இருந்த சப்பானியப் படைகளின் ஆக்கிரமிப்பு முடிவுக்கு வந்தது. மணிலா நகரத்தைக் கைப்பற்றியது படைத்தளபதி டக்ளசு மக்கார்த்தரின் முக்கிய வெற்றியாக கருதப்படுகின்றது.
# மணிலாப் போர் (1945)

## மேற்சான்றுகள்

- Battle of Manila Footnotes: Battle for Manila by Richard Connaughton, John Pimlott and Duncan Anderson (2002) Presidio Press
# எல்லாளன்

**எல்லாளன்** (ஆங்கிலம்: *Ellalan*) பொ.ஊ.மு. 205 இல் இருந்து பொ.ஊ.மு. 161 வரை அனுராதபுரத்தைத் தலைநகராகக் கொண்டு இலங்கையை ஆட்சி செய்த தமிழ் மன்னன். தமிழ் இலக்கியங்கள் திருவாரூரில் இருந்துகொண்டு சோழநாட்டை ஆண்ட **மனு** மன்னன் பெயர் கொண்ட அரசன் பசுவின் கன்று தன் மகன் சென்ற தேரின் சக்கரத்தில் அடிபட்டு இறந்துவிட்டது என்பதற்காக, தன் மகனைத் தன் தேர்க்காலில் கிடத்திக் கொன்று தாய்ப்பசுவுக்கு நீதி வழங்கிய வரலாற்றைக் குறிப்பிடுகின்றன. இந்த நிகழ்வை எல்லாளன் என்னும் மன்னன் செய்தாக மகாவம்சம் குறிப்பிடுகிறது. இந்த நிகழ்வு நோக்கில் இக்கட்டுரை மனுநீதிச் சோழனையும், எல்லாளனையும் இணைத்துக் காட்டுகிறது.
# எல்லாளன்

## எல்லாளன்

**எல்லாளன்** பொ.ஊ.மு. 205 இல் இருந்து பொ.ஊ.மு. 161 வரை அனுராதபுரத்தைத் தலைநகராகக் கொண்டு இலங்கையை ஆட்சி செய்த தமிழ் மன்னன். இந்தத் தகவலைச் இலங்கை வரலாற்று ஆவணமான மகாவம்சம் பதிவுசெய்துள்ளது. இவர் ஆட்சிக்காலம் நீதியானதாகவும், சிறப்பானதாகவும் அமைந்ததாக மகாவம்சம் குறிப்பிடுகின்றது. மகாவம்சத்தின்படி எல்லாளன் தென்னிந்தியாவில் இருந்து படையெடுத்து வந்த சோழ நாட்டைச் சேர்ந்தவர். இவர் "பெருமை மிக்க உஜு இனக்குழுவைச்" சேர்ந்தவர் என்று மகாவம்சம் கூறுகிறது.  
ஆனால் எல்லாளன் ஈழவூரின் உத்தரதேசத்தை (தற்போதைய பூநகரி) சேர்ந்தவர் என்று சிலர் கருதுகிறார்கள். அதற்கான ஆதாரமாக, உத்தரதேசத்தில் குறுநில மன்னனாக எல்லாளன் முதலில் விளங்கியமையால் தான் வவுனிக்குளத்தை அக்காலவேளையில் கட்டியுள்ளான் என்பர். ஆங்கிலேய நாட்டவரான எச்.பாக்கர் மகாவம்சத்தில் அநுராதபுரத்திற்கு வடக்கேயமைந்த பெபிலாபியை பூநகரியின் தென்னெல்லையிலுள்ள பாலியாறு என அடையாளம் கண்டு இங்குள்ள வவுனிக்குளத்தின் தொடக்கத்தோற்றம் எல்லாளனின் சாதனைகளில் ஒன்றாக இருக்கலாமெனக் கூறியுள்ளார். எனினும் இது குறித்துத் தெளிவான முடிவு எடுப்பதற்கான சான்றுகள் எதுவும் இதுவரை கிடைக்கவில்லை.
# எல்லாளன்

## எல்லாளன்

### வரலாறு

பொ.ஊ.மு. 3 ஆம் நூற்றாண்டிற்கும் (பொ.ஊ.மு. 247) பொ.ஊ.மு. 1 ஆம் நூற்றாண்டிற்கும் (பொ.ஊ.மு. 29) இடைப்பட்ட 220 ஆண்டுகால அனுராதபுர அரசின் வரலாற்றில் ஆட்சி புரிந்த 19 மன்னர்களுள் 8 தமிழ் மன்னர்கள் 81 ஆண்டுகளுக்கு மேல் ஆட்சி புரிந்துள்ளனர். இதில் 44 ஆண்டுகள் எல்லாளனுக்கும் 22 ஆண்டுகள் அவனது தந்தை ஈழசேனனுக்குமுரியவை. ஆயினும், இக்கால வரலாற்றைப் பல பாகங்களில் கூறும் மகாவம்சம் தமிழ் மன்னர்களின் ஆட்சியைச் சில செய்யுட்களில் மட்டுமே கூற முடிக்கின்றது. எல்லாளன் என்ற சோழ மன்னனை வெற்றி கொண்டதன் மூலம் இலங்கையின் விடுதலை வீரனாக வருணிக்கப்பட்ட துட்டகாமினியின் 24 ஆண்டுகால ஆட்சியை 843 செய்யுட்களில் கூறும் மகாவம்சம், 44 ஆண்டுகள் நீதி தவறாது ஆட்சி நடத்திய எல்லாளனை 21 செய்யுட்களில் மட்டுமே கூறுகிறது. இது ஒன்றே பாளி இலக்கியங்களில் தமிழ் மன்னர்களின் வரலாறு மறைக்கப்பட்டுள்ளமைக்கு சிறந்த சான்று.
# எல்லாளன்

## எல்லாளன்

### எல்லாளன் பற்றி மகாவம்சம்

, இலேபாட்சி வீரபத்திரன் கோவில் விதான ஓவியம்.]]  
, இலேபாட்சி வீரபத்திரன் கோவில் விதான ஓவியம்.]]
எல்லாளன் இலங்கையை 44 ஆண்டுகள் ஆட்சிபுரிந்தான். இவனது நீதி தவறாத ஆட்சியைப் புகழ்ந்துரைக்கும் பாளி நூல்கள், இவர் தவறான மார்க்கத்தினை (இந்து மதத்தினை) தழுவியவன் எனவும் கூறப் பின் நிற்கவில்லை. இவன் தனது ஆட்சியில் பெளத்த மதத்திற்கு ஆதரவு அளித்த போதிலும், தன் பழைய மதநம்பிக்கையைக் கைவிடவில்லை என மகாவம்சம் கூறுகிறது. எல்லாளன் பகைவர்க்கும் நண்பர்க்கும் சமநீதி வழங்கியதாக கூறும் மகாவம்சம், அவனது நீதிநெறி தவறாத ஆட்சியை மனுநீதிச் சோழனின் கதைகளோடு இணைத்து விபரித்துள்ளது. எல்லாளனின் படுக்கை அறையில் ஓர் ஆராய்ச்சிமணி கட்டப்பட்டிருந்தது. நீதி வேண்டுவோர் எந்த நேரமும் கோட்டைவாசலில் தொங்கும் கயிற்றினை இழுத்து இந்த மணியை ஒலியெழுப்பின் மன்னன் உடன் வந்து விசாரித்துத் துயர் தீர்ப்பான்.
- எல்லாளனுக்கு ஒரு மகனும் ஒரு மகளும் பிள்ளைகளாவார். மகனின் பெயர் வீதிவிடங்கன். ஒருநாள் ஒரு தேரில் திசாவாவியை நோக்கி எல்லாளனின் மகன் பயணப்பட்டபோது, வழியில் பசுவுடன் படுத்திருந்த கன்றின் கழுத்தின் மேல் தேர்ச்சில் ஏறியதால், கன்று அவ்விடத்தில் இறந்துவிட்டது. தாய்ப்பசு ஆராய்ச்சி மணியை இழுத்து அடித்து எல்லாளனிடம் நீதி கேட்டது. எல்லாளன் தனது மகனின் தலையைத் தேர்க்காலிலிட்டு அதேவிதமாக மரணமேற்படுத்தி நீதி வழங்கினான்.
- பாம்பொன்றுக்கு இரையான குஞ்சையிழந்த தாய்ப்பறவை ஆராய்ச்சி மணியை அடித்தது. மன்னன் அந்தப்பாம்பினைப்பிடித்து வரச்செய்து, அதன் வயிறு கீறப்பட்டுக் குஞ்சு வெளியில் எடுக்கப்பட்டது. பின்னர் பாம்பு மரத்தில் தொங்கவிடப்பட்டது.
- ஒரு வயோதிப மாது வெயிலில் அரிசியைக் காயப்போட்டிருந்த போது, பருவம் தப்பிப் பொழிந்த மழையால் அரிசி முழுவதும் பழுதடைந்து போனது. அவள் எல்லாளனிடம் முறையிட்டபோது, அவன் வருணனிடம் வாரத்திற்கொருதடவை இரவில் மட்டும் மழை பொழிய வேண்டுதல் விடுத்ததாக மகாவம்சம் வருணிக்கிறது.  
மகாவம்சம் கூறுகின்ற ஒரு கதை எல்லாளன் பெளத்த மதத்தை ஆதரவளித்து போற்றிப்பாதுகாத்தான் என்பதையும் நிரூபிக்கின்றது. தன் தாய் மரணித்ததை அறிந்த எல்லாளன் தேரிலேறி சேத்தியகிரி நோக்கிச் சென்று கொண்டிருந்தபோது, தேரின் அச்சு தாதுகோபமொன்றில் பட்டு தாதுகோபத்திற்குச் சேதத்தை ஏற்படுத்தியது. மன்னன் தேரினின்றும் கீழே குதித்து, தனது தலையை உடனடியாகச் சீவிவிடுமாறு, அமைச்சர்களிடம் கூறினான். 'தெரியாமல் நிகழ்ந்தது அமைதியடைக. தூபத்தைத் திருத்தி விடுவோம்' என்றனர் அமைச்சர்கள். பதினைந்து கற்களே சிதைவடைந்திருந்தன. அப்படியிருந்தும் அந்தத் தாதுகோபத்தை புனரமைக்க எல்லாளன் பதினையாயிரம் கஹாப் பணங்களைச் செலவிட்டதுடன் தன் தாயின் இறுதிக்கிரியைக்குச் செல்லாமல் தாதுகோபம் புனரமைக்கும் வரை அங்கேயே தங்கியிருந்தான்.  
எனினும் இதே விடயம் இனவெறியை தூண்டுவதற்காக வவிகாரைமகாதேவியால் பயன்படுத்தப்படுவதையும் மகாவம்சம் நியாயப்படுத்தி கூறுகின்றது. அதில் விகாரைமகாதேவி தன் மகன் துட்டகாமினியிடம் 'எல்லாளன் அங்கு (அநுராதபுரத்தில்) பெளத்தவிகாரைகளை தேரால் இடித்து தரைமட்டமாக்கிறான்' என கூறுவதாக கூறப்பட்டுள்ளது.
# எல்லாளன்

## எல்லாளன்

### விகாரைமகாதேவியும் எல்லாளனும்

கல்யாணி இராசதானியின் மன்னன் களனிதீசனின் மகளே மகாதேவியாவாள். பின்னாளில் இவள் விகாரைமகாதேவி என அழைக்கப்பட்டாள். விகாரைமகாதேவியின் தாயாரான களனிதீசனின் மனைவி சித்ததேவி களனிதீசனின் தம்பியாருடன் கள்ள உறவு கொண்டிருந்ததாக மகாவம்சம் கூறுகிறது. பின்னாளில் எல்லாளனின் தோல்விக்கு விகாரைமகாதேவியே மிக முக்கிய காரணமாகிறாள். எல்லாளனின் வலுவான கோட்டைகளாய் நிலவிய மகேல நகரக் கோட்டையின் தளபதியான மகேலனையும், அம்பதித்தகக் கோட்டையின் தளபதியான தித்தம்பனையும் தன் அழகையும் மணம் செய்வதற்காக ஆசையும் காட்டி சூழ்ச்சியால் கைப்பற்றிக் கொள்கிறாள். இதை மகாவம்சம் போர்த்தந்திரோபாயம் என வர்ணிக்கிறது.  
உருகுணையின் மன்னனான காக்கவண்ணதீசன் ஆட்சி பீடம் ஏறுவதற்காக உருகுணையின் தமிழ் இளவரசி அயிஸ்வரியாவை மணந்திருந்தான். பின்னர் பெளத்த இளவரசனே ஆட்சிக்கு வரவேண்டுமென்ற தன் ஆசையினால் விகாரைமகாதேவியினை மணந்தான். திருமணத்தின் பின் துட்டகாமினியைக்கருவில் கொண்டிருந்த போது தன் கணவனிடம் மூன்று ஆசைகளை வெளிப்படுத்தியிருந்ததாக மகாவம்சம் கூறுகின்றது.
- பிக்குகளுக்கு வழங்கித்தானும் பருகக்கூடிய பெரிய தேன் அடை
- எல்லாளனின் படைத்தளபதி ஒருவனின் தலையைச்சீவிய இரத்தம் தோய்ந்த வாளினைக்கழுவிய நீரை அருந்த வேண்டும்
- அநுராதபுரத்தின் வாடாத தாமரைகளால் மாலை கட்டி அணிய வேண்டும்
இந்த மசக்கை ஆசைகள் நிறைவேற்றப்பட்டன.
# எல்லாளன்

## எல்லாளன்

### துட்டகைமுணுவும் எல்லாளனின் மரணமும்

.]]
காக்கவண்ணதீசனினதும் விகாரைமகாதேவியினதும் மூத்தமகன் காமினி அபயன் ஆவான். இவன் தந்தையின் சொல்கேளாது இருந்தமையால் பிற்காலத்தில் துட்டகாமினி என அழைக்கப்பட்டான். துட்டகாமினி கருவிலிருந்தே தமிழருக்கெதிராக உருவாக்கப்பட்டவன். துட்டகாமினி ஒருமுறை கட்டிலில் கால்களை முடக்கிப்படுத்திருந்தபோது தாய் ஏன் என வினாவினாள், அதற்கு 'வடக்கே தமிழரும் தெற்கே சமுத்திரமும் நெருக்கும்போது எப்படியம்மா கால்களை நீட்டி படுக்கமுடியும்' என்றான்.  
இவ்வாறு கருவிலிருந்தே இனவெறியூட்டப்பட்டு. இக்காப்பியத்தில் வேறு சில இடங்களிலும் இக்கதை பற்றிய குறிப்புகள் வருகின்றன. பதினெண் கீழ்க்கணக்கு நூலான பழமொழி நானூறு என்னும் நூலிலும் இக்கதை எடுத்துக்காட்டாகத் தரப்பட்டுள்ளது. சோழர் காலத்து நூலான சேக்கிழாரின் பெரியபுராணத்திலேயே மனுநீதிச் சோழன் கதை விரிவாகக் காணப்படுகிறது. **மனு** திருவாரூரில் இருந்துகொண்டு சோழ நாட்டை ஆண்ட மன்னன். அவன் மகன் தேரில் விரைந்து சென்றபோது துள்ளியோடிய பசுக்கன்று தேர்க்காலில் சிக்கி இறந்தது. தாய்பசு ஆராய்ச்சி மணியை அடித்தது. மன்னன் நிகழ்ந்தது அறிந்து பசுவுக்கு நீதி வழங்கும் அறநெறியில் கன்று இறந்தது போலவே தன் மகனைத் தேர்க்காலில் கிடத்திக் கொன்றான். இவை தவிரச் சோழ மன்னர் பெருமை கூற எழுந்த இராசராசசோழன் உலா, விக்கிரம சோழன் உலா, குலோத்துங்க சோழன் உலா என்பவற்றிலும் இக்கதை வருகிறது.  
முன்னர், சோழர் பெருமை கூறுவதற்காக மட்டும் பயன்பட்டுவந்த இக் கதை தற்காலத்தில் முழுத் தமிழ் இனத்தினதும் நீதி முறைசார்ந்த பெருமைக்கு அடையாளமாகப் பயன்பட்டுவருகிறது. சென்னை உயர்நீதி மன்றத்தில் மனுநீதிச் சோழன் சிலை இருப்பது இதற்கு நல்ல எடுத்துக்காட்டு ஆகும்.
# எல்லாளன்

## எல்லாளன்

### கல்வெட்டறிஞர்கள் மற்றும் புலவர் கருத்துகள்

#### கல்வெட்டறிஞர் குடவாயில் பாலசுப்ரமணியம்

கல்வெட்டறிஞர் குடவாயில் பாலசுப்ரமணியம் திருவாரூர் கல்வெட்டையும் திருவாரூர் சிற்பத்தையும் ஆதாரமாகக் கொண்டு, மனுநீதிச்சோழன் வாழ்ந்தது உண்மையே என்று குறிப்பிடுகின்றார்.
# எல்லாளன்

## எல்லாளன்

### கல்வெட்டறிஞர்கள் மற்றும் புலவர் கருத்துகள்

#### கல்வெட்டறிஞர் கா. ம. வேங்கடராமையா

கல்வெட்டறிஞர் கா. ம. வேங்கடராமையா தமது ஆய்வுப்பேழை எனும் நூலில் மனுசரிதக் கல்லெழுத்து முழுமையையும் அதன் தகவல்களையும் தருகின்றார். இதில் மனு திருவாரூரில் இருந்து அரசாண்டவர் என்றும் மனுவின் மந்திரி பெயர் இங்கனாட்டுப் பாலையூடையான் உபயகுலாமலன் என்றும் மனுவின் மகன் பிரியவிருத்தன் என்றும் திருவாரூர் கல்வெட்டுத் தகவல்களைத் தெரிவிக்கின்றார்.
# எல்லாளன்

## எல்லாளன்

### கல்வெட்டறிஞர்கள் மற்றும் புலவர் கருத்துகள்

#### புலவர் வே.மகாதேவன்

"சேக்கிழார் சொல்லாத செய்திகள்" என்ற தலைப்பில் திருவாரூர் கல்வெட்டில் குறிப்பிடப்படும் மனுவின் அமைச்சர் பற்றிய செய்திகளையும், மனுவின் வரலாற்றைக்கூறிய சேக்கிழார் அதிலுள்ள பிற தகவல்களைச் சொல்லாது விட்டதற்கான காரணங்களையும் ஆராய்கிறார். அமைச்சர் பதவியிலிருந்தவரான சேக்கிழார் தகவல்களை மிகுந்து தேர்ந்தே கூறினார் என்பதை அடிப்படையாகக் கொள்கிறார். திருவாரூர் மனுசரிதக் கல்வெட்டு அறக்கொடை பற்றிய சாசனம். இதன் ஆரம்ப வரிகள் "பூலோக ராஜ்யம் செய்கிற சூர்ய புத்ரன் எனும் மனு தன் புத்ரன் ஏறி வருகிற தேரில்.."என்பது. சூர்யபுத்ரன் மனு எனும் தொடக்கக் கருத்தில் கருத்து வேறுபாடு கொண்ட சேக்கிழார் கல்வெட்டின் பிற செய்திகளையும் தவிர்த்துவிட்டார் என்று கருதுகிறார்.  
சூரிய மனுவிலிருந்து சோழ மன்னன் வேறுபட்டவன் என்ற கருத்தை சேக்கிழார் கொண்டிருந்தார் என்பதை புலவர் வே.மகாதேவன்,மெய்ம்மனுப் பெற்ற நீதியும் தம் பெயராக்கினான் (100), தொல்மனு நூல் தொடைமனுவால் துடைப்புண்டது (122) எனும் சேக்கிழாரின் பெரியபுராண வரிகள் கொண்டு சுட்டுகிறார்..
# கோடா மக்களவைத் தொகுதி

என்பது இந்திய மக்களவை தொகுதிகளில் ஒன்று..
# கோடா மக்களவைத் தொகுதி

## பகுதிகள்

இது ஜார்க்கண்டின் சட்டமன்றத்திற்கான சில தொகுதிகளை உள்ளடக்கியது.
| ஆண்டு | பெயர் | கட்சி |
| --- | --- | --- |
| 1962 | பிரபு தயாள் ஹிமத்சிங்க | இந்திய தேசிய காங்கிரசு |
| 1967 |  |  |
| 1971 | ஜகதீஷ் மண்டல் |  |
| 1977 | ஜகதாம்பி பிரசாத் யாதவ் | பாரதிய லோக் தளம் |
| 1980 | மௌலானா சமினுதீன் | இந்திய தேசிய காங்கிரசு |
| 1984 | மௌலானா சலாவுதீன் | இந்திய தேசிய காங்கிரசு |
| 1989 | ஜனார்த்தன் யாதவ் | பாரதிய ஜனதா கட்சி |
| 1991 | சூரஜ் மண்டல் |  |
| 1996 | ஜகதாம்பி பிரசாத் யாதவ் |  |
| 1998 |  |  |
| 1999 |  |  |
| 2002
(இடைத்தேர்தல்) | பிரதீப் யாதவ் |  |
| 2004 | புர்கான் அன்சாரி | இந்திய தேசிய காங்கிரசு |
| 2009 | நிஷிகாந்த் துபே | பாரதிய ஜனதா கட்சி |
| 2014 |  |  |
| 2019 |  |  |
# முதலாம் தொட்ட கிருட்டிணராச உடையார்

** முதலாம் தொட்ட கிருட்டிணராச உடையார்** (18 மார்ச் 1702 - 5 மார்ச் 1732) என்பவர் மைசூரின் மன்னராக 1714 முதல் 1732 வரை இருந்தவர்.
# முதலாம் தொட்ட கிருட்டிணராச உடையார்

## வாழ்க்கை

தொட்ட கிருட்டிணராச உடையார் 18 மார்ச் 1702இல் பிறந்தார். இரண்டாம் கண்டீரவ நரசராச உடையாரின் இரண்டாம் மணைவியாகிய செல்வஜா அம்மணி அவருவின் முதல் ஆண்பிளைளையாவார். கண்டீரவ நரசராச உடையார் இறந்ததால் இவரின் பத்தாவது வயதில் பெயருக்கு அரியணை ஏற்றிவிட்டு, அமைச்சர்களே ஆட்சி செலுத்தினர். தொட்ட கிருட்டிண ராச உடையார் ஒன்பது பேரை மணந்தார். இவரது முதல் மனைவிக்கு ஒரு ஆண்குழந்தை பிறந்தது. ஆனால், ஆறுமாதங்களிலேயே அக்குழந்தை இறந்தது. நேரடி உடையார் மரபு இவருடன் முடிந்தது. இவர் 5 மார்ச் 1732இல் தன் 29ஆம் வயதில் இறந்தார்.
# வஜ்ராயுதம்

**வஜ்ஜிராயுதம்**, (*Vajra*) தொன்மவியலின் படி இந்திரனின் ஆயுதமாகும். இவ்வாயுதம் மிகவும் வலிமை வாய்ந்ததாக கருதப்படுகிறது.
# வஜ்ராயுதம்

## தொன்ம சுருக்கம்

இந்திரனைக் கொல்ல விருத்திராசூரன் எனும் அரக்கன் முயன்று பொழுது வலிமையான ஆயுதமொன்று வேண்டுமென இந்திரன் எண்ணினான். பாற்கடலை கடைய தேவர்களும் அசுரர்களும் முனைந்த பொழுது அவர்களுடைய ஆயுதங்கள் அனைத்தையும் ததீசி முனிவர் விழுங்கி பாதுகாத்தார். அவ்வாயுதங்கள் அனைத்தும் அவர் முதுகுத் தண்டியில் இணைந்து இருந்தன.எனவே ததீசி முனிவரிடம் யாசகமாக அவருடைய முதுகுத் தண்டினைப் பெற்று அதனைக் கொண்டு வலிமையான ஆயுதத்தினை இந்திரன் அகத்திய முனிவரின் துணையுடன் பெற்றுக் கொண்டார். இந்த ஆயுதம் வஜ்ஜிராயுதம் என்று அழைக்கப்படுகிறது.  
**வஜ்ராயுதம்**: தேவர்களின் தலைவன் இந்திரனின் சக்தி மிக்க ஆயுதம். இந்த வஜ்ராயுத்தைக் கொண்டு அசுரர்கள் பலரை இந்திரன் போரில் வீழ்த்தினார்.
# வஜ்ராயுதம்

## இந்திரனுக்கு வஜ்ராயுதம் கிடைத்த கதை

### தேவர்கள் படைக்கலங்களை தசீசி முனிவரிடம் ஒப்படைத்தல்

ஒருமுறை அசுரர்களை போரில் வென்ற தேவர்கள், தங்களின் சக்தி மிக்க படைக்கலங்களை பாதுகாக்கும் பொருட்டு, கடிதவ முனி தசீசியிடம் ஒப்படைத்தனர். தசீசி முனி இரத்தக்கறை படிந்த படைக்கலங்களை புனித ஆற்றில் சுத்தம் செய்து, சுத்தி செய்த நீரின் சிறிதை பருகினார். அதனால் அப்படைக்கலங்கள் தங்களின் சக்தி முழுவதும் தன் உடலில் சேர்ந்தது.
# வஜ்ராயுதம்

## இந்திரனுக்கு வஜ்ராயுதம் கிடைத்த கதை

### மீண்டும் தேவ-அசுரப் போர்

பல காலம் கழித்து மீண்டும் தேவாசுர போர் மூண்டது. எனவே தசீசி முனிவரிடம் பாதுகாப்பிற்காக ஒப்படைத்த படைக்கலங்களைத் திரும்பப் பெற்று, தேவர்கள், அசுரர்களுடன் போரிட்டனர். போரின் முடிவில் தேவர்கள் படுதோல்வி அடைந்தனர்.  
தங்கள் சக்திமிக்க படைக்கலங்களின் உதவியால் அசுரர்க்ளை வெல்ல முடியாது, போரில் தோற்று வந்த செய்தியை தேவர்கள் தசீசி முனிவரிடம் கூறினார்கள். கடிமுனி தசீசி தனது ஞானக்கண்னால், தேவர்களின் படைக்கலங்களின் வலிமை போனதற்கான காரணத்தை உணர்ந்தார்.
# வஜ்ராயுதம்

## இந்திரனுக்கு வஜ்ராயுதம் கிடைத்த கதை

### வஜ்ராயுதம் உருவாதல்

தனது செயலால் தேவர்களின் ஒட்டுமொத்த படைக்கலங்களின் சக்தி தன் உடலில் இருப்பதை உணர்ந்த தசீசி முனிவர், தான் உண்ணாநோன்பு இருந்து மரணம் அடைந்த பின்பு, தன் உடலின் நீண்ட முதுகெலும்பை **வஜ்ராயுதம்** எனும் மிகச்சக்தி மிக்க படைக்கலன் செய்து, அது தேவராசன் இந்திரன் கைவசம் இருக்கட்டும் என்றும், கை, கால், மற்றும் தொடை எலும்புகள் மூலம் உண்டு செய்த ஆயுதங்கள் மற்ற தேவர்கள் வசம் இருக்கட்டும் என்றும், வஜ்ராயுதம் முதலிய படைக்கலங்கள் தேவர்களை என்றும் அசுரர்களிடமிருந்து காக்கும் என்று கூறி மரணமடைந்தார்.  
தசீசி முனிவரி கூறியபடி, அவரின் மறைவுக்குப் பின்பு, தேவர்களின் சிற்பியான விஸ்வகர்மா, முனிவரின் நீண்ட முதுகெலும்பைக் கொண்டு வஜ்ராயுதம் செய்து தேவராசன் இந்திரனிடம் வழங்கினார்.
# வஜ்ராயுதம்

## இவற்றையும் காண்க

- பிரம்மாஸ்திரம்
- சூலாயுதம்
- சக்ராயுதம்
# கோயில் பண்டாரம்

**கோயில் பண்டாரம்** சோழ மன்னர் ஆட்சியில் வருவாய் நிறைந்த சைவ, வைணவக் கோயில்களில் அமைக்கப்பட்டிருந்தது.
# கோயில் பண்டாரம்

## பாதுகாப்பு

பண்டாரத்தில் கோயில் வருவாய்களான நெல் முதலான தானியங்களும், பொன்னும் பொருளும் அணிகலன்களும் பாதுகாக்கப் பெற்றன. கோயிலுக்குரிய பொற்காசுகள், இரத்தின அணிகலன்கள், திருமேனிகள், பொன், வெள்ளி, செம்பு, பித்தளை ஆகிய உலேகங்களினால் செய்யப்பட்ட வழிபாட்டுக்குரிய பொருள்களும் காக்கப்பட்டன.
# கோயில் பண்டாரம்

## பண்டாரக்காப்பாளன்

பண்டாரக் காப்பாளன் பண்டாரி என்று அழைக்கப்பெற்றான்.
# கோயில் பண்டாரம்

## பிரிவுகள்

ஸ்ரீபண்டாரம், தேவர் பண்டாரம், உடையார் பண்டாரம், கோயில் பண்டாரம் என்ற வகையில் கல்வெட்டுகள் குறிக்கின்றன. ஒரு வரையறைக்குரிய நிலபுல மூலதனங்களை நேரில் கண்காணிக்கும் அளவில் இருப்பதாயின் கோயிலேலேயே மூல பண்டாரம் இருக்கும். கோயிலுக்குரிய நிலபுலன்கள் மிகுதியாக உள்ளூரிலும் சார்ந்த ஊர்களிலும் இருக்குமானால் வெளியூர் பண்டாரமும் கோயிலுக்குரிய முறையில் இயங்கும். இறையிலி நிலங்களுடன் ஊர் வருவாய்களும் அமையுமானால் கோயிலுக்குரியதாக நெல்அளக்கும் ஊர்களில் ஏற்புடைய ஊரில் நாட்டுப் பண்டாரம் அமைக்கப்பெற்று, அவ்வப்போது நெல், பொன் வருவாய்களை வசூலிக்கும் செயலும் நிகழும். நாட்டுப்பண்டாரம் கோயிலுள்ள ஊரிலும் அமைக்கப்பெறும்.
# அலுமினியம் நைட்ரேட்டு

**அலுமினியம் நைட்ரேட்டு** (*Aluminium nitrate*) என்பது Al(NO<sub>3</sub>)<sub>3</sub> என்ற மூலக்கூறு வாய்பாட்டைக் கொண்ட சேர்மமாகும். இது அலுமினியமும் நைட்ரிக் காடியும் சேர்ந்த ஓர் அலுமினிய உப்பு. பொதுவாக, இது படிக நீரேறியாகவும், பரவலாக அலுமினியம் நைட்ரேட்டு நோனாஐதரேட்டு (Al(NO<sub>3</sub>)<sub>3</sub>·9H<sub>2</sub>O) ஆகவும் காணப்படுகிறது.
# அலுமினியம் நைட்ரேட்டு

## தயாரிப்பு

வினை நடைபெறும் போது, அலுமினியம் வினை முடக்கும் அடுக்காக உருவாவதால் இதை நைட்ரிக் காடியுடன் சேர்த்து எளிதாக அலுமினியம் நைட்ரேட்டு தயாரிக்க இயல்வதில்லை.  
எனவே நைட்ரிக் காடியை அலுமினியம் முக்குளோரைடுடன் சேர்த்து வினையை நிகழ்த்துகிறார்கள். நைட்ரோசில் குளோரைடு உடன் விளைப் பொருளாக உருவாகி கரைசலில் இருந்து குமிழ்களாக வெளியேறுகிறது.  
இவ்வாறே காரீய நைட்ரேட்டு கரைசலை அலுமினியம் சல்பேட்டு கரைசலுடன் சேர்த்து அலுமினியம் நைட்ரேட்டு ஒன்பதாம் நீரேறியையும் தயாரிக்க இயலும். கரையாத காரீய சல்பேட்டு வீழ்படிவு கரைசலில் இருந்து பிரிக்கப்பட்டவுடன் அலுமினியம் நைட்ரேட்டு கரைசல் எஞ்சுகிறது.  
அலுமினியம் சல்பேட்டு கரைசலுடன் கால்சியம் நைட்ரேட்டு கரைசலை கலந்தும் அலுமினியம் நைட்ரேட்டு ஒன்பதாம் நீரேறியைத் தயாரிக்க முடியும். கரையாத கால்சியம் சல்பேட்டு வீழ்படிவு கரைசலில் இருந்து பிரிக்கப்பட்டவுடன் படிகமாக்கல் முறையில் அலுமினியம் நைட்ரேட்டு ஒன்பதாம் நீரேறியை தூய்மைப் படுத்திக் கொள்ளலாம்.  
பிற நேர்மின் அயனிகளான பேரியம், துரந்தியம், வெள்ளி போன்ற தனிமங்களும் அலுமினியம் நைட்ரேட்டு ஒன்பதாம் நீரேறியைத் தயாரிக்கப் பயன்படுத்துகிறார்கள். ஏனெனில், அவற்றின் சல்பேட்டு உப்புகளும் கரைவதில்லை.
# அலுமினியம் நைட்ரேட்டு

## பயன்கள்

அலுமினியம் நைட்ரேட்டு ஒரு வலிமையான ஆக்சிசனேற்றியாகும். தோல் பதனிடுதல், நாற்றம் நீக்குதல், அரிப்பி ஒடுக்குதல், யுரேனியம் பிரித்தெடுத்தல், பெட்ரோலிய சுத்திகரிப்பு மற்றும் நைட்ரசனேற்றி என பல்வேறு வகைகளில் இது பயன்படுகிறது.  
அலுமினியம் நைட்ரேட்டு ஒன்பதாம் நீரேறி தவிர மற்ற அலுமினியம் நைட்ரேட்டின் நீரேறிகளும் பல பயன்களைத் தருகின்றன. இவற்றின் உப்புகள் அலுமினா தயாரிக்கப் பயன்படுகின்றன. காப்பிடும் காகிதம், எதிர்முனைக் கதிர்க்குழாயில் சூடேற்றும் மூலகம் மற்றும் மின்மாற்று உள்ளகங்களின் மேல்தகடுகள் தயாரிக்க அலுமினா உதவுகிறது. இவற்றின் நீரேறி உப்புகள் ஆக்டினைடு தனிமங்கள் பிரித்தெடுப்பதிலும் பயன்படுகின்றன.  
ஆய்வகங்களிலும் வகுப்பறைகளிலும் பின்வரும் வேதிவினை நிகழ்த்த அலுமினியம் நைட்ரேட்டு பயன்படுகிறது.  
:Al(NO<sub>3</sub>)<sub>3</sub> + 3NaOH → Al(OH)<sub>3</sub> + 3NaNO<sub>3</sub>
# ஏழாம் சாமராச உடையார்

** மகாராசா சிறீ சாமராச உடையார்** (1704 - 1734) அல்லது**ஏழாம் சாமராச உடையார்** என்பவர் மைசூரின் மன்னராக 1732 முதல் 1734 வரை இருந்தவர்.மன்னர் தொட்ட கிருட்டிணராசன் இறந்தபோது தேவராசன் என்பவர் தளவாய் ஆகவும் நஞ்சராசன் என்பவர் முதலமைச்சராகவும் இருந்தனர். ஆட்சியில் இவர்கள் ஆதிக்கமே இருந்தது.
# ஏழாம் சாமராச உடையார்

## வாழ்க்கை

இவர் அங்கனஹள்ளி என்ற ஊரைச் சேர்ந்த தேவராச அர்ஸ் என்பவரின் மகனாவார். இவர் சௌபாக்கியவதி மகாராணி சிறீ தேவசம்மா என்னும் தேவராச அம்மணிக்கும் மறைந்த மன்னர் தொட்ட கிருட்டிணராச உடையாருக்கும் வளர்ப்பு மகனாவார். 19 மார்ச் 1732இல் இவரை சாமராச உடையார் என்ற பெயருடன் அமைச்சர்கள் பட்டம் சூட்டினர். புதிய மன்னர் தன் அதிகாரத்தைக் காட்டவே மன்னரை சிறையில் அடைத்தனர். இவர் 1734 இல் சிறையிலேயே மாண்டார். அமைச்சர்கள் சேர்ந்து ஐந்து வயதான ஒரு சிறுவனுக்கு பட்டம் சூட்டினர்.
# பதிபாத மூலத்தர்

**பதிபாத மூலத்தர்** என்போர் இறைவனுக்கு வழிபாட்டுத் தொண்டினைத் தூய்மையுடன் செய்யும் முதன்மையாளரான கோயில் அர்ச்சகர்கள் ஆவர்.
# பதிபாத மூலத்தர்

## தூய்மை

இவர்கள் நாள்தோறும் ஆகமவிதிப்படி புறத்தூய்மை செய்து கொண்டாராக, அகத்தூய்மையுடன் இறையக வாயில் தாண்டிச் செல்லும் வழக்குடையவர்களாதலால் அப்பகுதியினைத் தாமே தூய்மை செய்தற்குரிய திருவலகுடனும், அபிடேகம் செய்வதற்குரிய குடமும் கைக்கொண்டு செல்லும் நெறியுடையார்கள் என்ற நிலையில் கல்வெட்டுக்களில் பின்வருமாறு சிறப்பிக்கப்பெறுகின்றனர்.
# பதிபாத மூலத்தர்

## பொறுப்பு

இவர்கள் கோயில் நிர்வாகத்தினை முழுதும் நடத்துபவர்களாகவும், நிவந்தங்கள் ஏற்று முறைப்படி செலுத்துபவராகவும் சில சமயங்களில் இயங்கியுள்ளனர்.
# பதிபாத மூலத்தர்

## தெய்வப்பணியாளர்

கோயிலின் முதன்மை அதிகாரமுடையாராக வழங்கப்பெறும் சண்டேசுவரரை முதல்வராகக் கொண்ட தெய்வப்பணியாளராகத் தம்மைக் குறித்துக்கொள்ளும் வகையில் 'ஆதிசண்டேசுவர தேவகன்மிகள்' என்றும், 'சண்டேசுவரர் உள்ளிட்ட தேவகன்மிகள்' என்றும் கல்வெட்டுக்களில் குறிக்கப்பெற்றுள்ளனர்.
# இரண்டாம் கிருட்டிணராச உடையார்

** மகாராசா சிறீ இம்மிடி சிக்க கிருட்டிணராச உடையார்** (கன்னடம்: ಇಮ್ಮಡಿ ಕೃಷ್ಣರಾಜ ಒಡೆಯರ್, - 25 ஏப்ரல் 1766) அல்லது **இரண்டாம் இம்மடி கிருட்டிணராச உடையார்**என்பவர் மைசூரின் மன்னராக 1734 முதல் 1766 வரை இருந்தவர். இவர் ஐதர் அலியின் கட்டுப்பாட்டில் இருந்தவர்.
# இரண்டாம் கிருட்டிணராச உடையார்

## வாழ்க்கை

இவர் 8.அக்டோபர் 1731 இல் சௌபாக்கியவதி மகாராணி சிறீ தேவசம்மா என்னும் தேவராச அம்மணி அவரு (முதலாம் கிருட்டிணராச உடையாரின் மனைவி) அவர்களால் தத்து எடுக்கப்பட்டு, **சிக்க கிருட்டிண தேவராச உடையார்** என்ற பெயருடன் தளவாயால் பட்டம் சூட்டப்பட்டார். மன்னர் தளவாயின் கட்டுப்பாட்டிலும், ஐதர் அலியின் கட்டுப்பாட்டிலும் இருந்தார். தன் அதிகாரத்தை பெருக்கிக்கொள்ள முதலமைச்சர் நஞ்சராசன் தன்மகளை மன்னருக்கு திருமணம் செய்துவித்தார்.
# இரண்டாம் கிருட்டிணராச உடையார்

## ஐதர் அலியின் வளர்ச்சி

இம்மன்னர் காலத்தில் முதலமைச்சரான நஞ்சராசன் 1749ஆம் ஆண்டு தேவனிள்ளியை முற்றுகையிட்டான். அம்முற்றுகை ஒனபது மாதகாலம் நடைபெற்றது. அம்முற்றுகையின்போது ஐதர் அலி என்ற இளைஞன் வெகு சாமார்த்தியமாகப் போர்புரிந்தான். அதைக்கண்ட நஞ்சராசன் அந்த இளைஞனுக்கு ஒரு பதவி கொடுத்து 200 காவலாட்களுக்கும், 50 குதிரைகளுக்கும் தலைவனாக்கினான். இவனே பிற்காலத்தில் படிப்படியாக உயர்ந்து மைசூர் இராஜ்ஜியத்துக்கே தலைமைவகிக்கும் நிலையை அடைந்தான். மன்னரையும் தன்கட்டுப்பாட்டில் கொண்டுவந்தான்.
# சிரேயா கோசல்

**சிரேயா கோசல்** அல்லது **சிரேயா கோஷல்** (; born 12 March 1984) ஓர் இந்தியப் பாடகி. பல மொழித் திரைப்படங்களில் பின்னணிப் பாடல்கள் பாடியுள்ளார். நான்கு முறை தேசிய திரைப்பட விருதுகளையும், பிலிம்பேர் விருதுகளையும் வென்றுள்ளார். இவர் தேவ்தாஸ் இந்தி படம் மூலம் 2002ஆம் ஆண்டு திரைப்பட உலகுக்கு அறிமுகமானார்.  
கோஷல் தனது நான்காவது வயதில் இசையைக் கற்கத் தொடங்கினார். ஆறாவது வயதில் பாரம்பரிய இசையில் தனது பயிற்சியைத் தொடங்கிய இவர், சா ரே கா மா என்ற தொலைக்காட்சி மெய்ம்மைக் காட்சியில் வெற்றி பெற்ற பிறகு, 2002-ஆம் ஆண்டு காதல் படமான தேவதாசு (2002) மூலம் அறிமுகமானார். இவரது முதல் பாடல்களான "பைரி பியா" மற்றும் "டோலா ரே டோலா" மிகப் பிரபலமானது. சிறந்த பெண் பின்னணிப் பாடகிக்கான தேசிய திரைப்பட விருதையும் வென்றது. "தீரே ஜல்னா", "யே இஷ்க் ஹாயே", "பெராரி மோன்", "ஜீவ் ரங்லா", மற்றும் "மாயவ தூயவா" ஆகிய பாடல்களுக்காக நான்கு தேசிய விருதுகளைப் பெற்றார்.
# சிரேயா கோசல்

## இளமை

சிரேயா கோசல் 12 மார்ச் 1984 அன்று மேற்கு வங்காளத்தில் பெர்காம்பூர், முர்சிதாபாத்தில் உள்ள ஒரு பெங்காலி பிராமண குடும்பத்தில் பிறந்தார். இவர் இராசத்தானின் கோட்டாவிற்கு அருகிலுள்ள ராவத்பட்டா என்ற சிறிய நகரத்தில் வளர்ந்தார். இவரது தந்தை, பிஷ்வஜித் கோஷல் ஒரு மின் பொறியாளர். இவர் இந்திய அணுசக்தி கழகத்தில் பணிபுரிகிறார். மேலும் இவரது தாயார் சர்மிசுதா கோசல் ஒரு இலக்கிய பட்டதாரி. நான்கு வயதில், இவர் இசையைக் கற்கத் தொடங்கினார். இவருடைய தம்பி சௌம்யதீப் கோசல். இவரும் இசைக்கலைஞர் ஆவார்.  
கோசல் தனது பள்ளிப்படிப்பை எட்டாம் வகுப்பு வரை ராவத்பாட்டாவில் உள்ள அணுசக்தி மத்திய பள்ளி எண்.4-இல் முடித்தார். அறிவியல் படிப்பதற்காக அணுசக்தி இளையோர் கல்லூரியில் சேர்ந்தார். இவர் இக்கல்லூரியிலிருந்து வெளியேறி, மும்பையில் உள்ள எசு. ஐ. இ. எசு. கலை, அறிவியல் மற்றும் வணிகக் கல்லூரியில் சேர்ந்தார். இங்கு இவர் ஆங்கிலத்தினை முதனமைப் பாடமாக கற்றார்.
# சிரேயா கோசல்

## தமிழ்ப் பாடல்களில் சில

- முன்பே வா (சில்லுனு ஒரு காதல்)
- நினைத்து நினைத்து பார்த்தால் (7ஜி ரெயின்போ காலனி)
- சாரல் (குசேலன்)
- எந்தக் குதிரையில் (சத்தம் போடதே)
- கண்ணின் பார்வை (நான் கடவுள்)
- ஐயைய்யோ! என் உசுருக்குள்ள... (பருத்தி வீரன்)
- உருகுதே மருகுதே (வெயில்)
- எனக்கு பிடித்த பாடல் (ஜூலி கணபதி)
- ஒன்ன விட(விருமாண்டி)
- பத்துக்குள்ளே நம்பர் ஒன்னு சொல்லு (வசூல் ராஜா எம்.பி.பி.எஸ்.)
- குண்டுமல்லி குண்டுமல்லி தென்றல் காத்து அடிக்குது...
- என் நெஞ்சின் இராகம் எங்கே? எங்கே? (உதயம் 2006)
- ஆதிவாசி நானே (கேடி)
- ஆறடி இராட்சசனோ! (ஐந்தாம்படை)
- ஆவாரம் பூவுக்கும் ஐயனார் தோளுக்கும் (அறை எண் 305இல் கடவுள்)
- அண்டங்காக்கா கொண்டக்காரி (சைந்தவியுடன் இணைந்து) (அந்நியன்)
- மன்னிப்பாயா" (விண்ணைத்தாண்டி வருவாயா)
- இறக்கை முளைத்ததேன் (சுந்தர பாண்டியன்)
- மின்வெட்டு நாளில் இங்கே (எதிர்நீச்சல்)
# சிரேயா கோசல்

## கன்னடப் பாடல்களில் சில

- ஏனோ ஒந்தர ஏனோ ஒந்தர ஈ ப்ரீதியு ஈ ரீதியு ஸுருவாத அனந்தர,
- ஓகுணவந்த ! நீனெந்து நன ஸ்வந்த,
- ஆஹா எந்த ஆ க்ஷண
- உல்லாச ஹூ மளெ,
- நின்ன நோடலெந்தோ மாதனாடலெந்தொ
- தன்மளாதெனு திளியுவ முன்னவெ
- ஹே ஹூவெ நீ அரளோ முஞ்சானெ
- சவியோ சவியோ ஒலவின நெனபு,
- தூரதிந்த நோட்தாரோ
# சிரேயா கோசல்

## விருதுகளும் அங்கீகாரங்களும்

;தேசிய திரைப்பட விருதுகள்
- 2003: சிறந்த பின்னணிப் பாடகிக்கான தேசிய விருது – "பயிரி பியா" (*தேவதாஸ்* – இந்தி)
- 2006: சிறந்த பின்னணிப் பாடகிக்கான தேசிய விருது – "தீரா ஜ்ல்னா" (*பஹேலி* – இந்தி)
- 2008: சிறந்த பின்னணிப் பாடகிக்கான தேசிய விருது – "யேஹ் இஸ்க் ஹாயே" (*ஜப் வீ மெட்* – இந்தி)
- 2009: சிறந்த பின்னணிப் பாடகிக்கான தேசிய விருது – "ஜீவி ரங்காலா" (*ஜோக்வா* – மராத்தி) & "பெராரி மான்" (*அந்தஹீன்* – பெங்காலி)  
;பிலிம்பேர் விருதுகள்
- 2010: சிறந்த பின்னணிப் பாடகிக்கான ஃபிலிம்பேர் விருது (தமிழ்) – "உன் பேரை சொல்லும்" (*அங்காடித் தெரு*)
- 2008: சிறந்த பின்னணிப் பாடகிக்கான ஃபிலிம்பேர் விருது (தெலுங்கு) – "மெருப்புலா" (*சிந்தக்காயல ரவி*)
- 2009: சிறந்த பின்னணிப் பாடகிக்கான ஃபிலிம்பேர் விருது (கன்னடம்) – "ஹூவின பனதாந்தே" (*பிருகாலி*)
- 2009: சிறந்த பின்னணிப் பாடகிக்கான ஃபிலிம்பேர் விருது (கன்னடம்) – "யேனு ஹெலபேக்கு" (*மலையாளி ஜோதியலி*)
- 2009: சிறந்த பின்னணிப் பாடகிக்கான ஃபிலிம்பேர் விருது (மலையாளம்) – "சந்து தொட்டில்லே" (*பனராஸ்*)
- 2010: சிறந்த பின்னணிப் பாடகிக்கான ஃபிலிம்பேர் விருது (கன்னடம்) – "இரடு ஜேடேயன்னு"(*ஜாக்கி*)  
;ஐ. ஐ. எப். ஏ. விருதுகள்
- 2006: சிறந்த பின்னணிப் பாடகிக்கான ஐ. ஐ. எப். ஏ. விருது - "பியு போலே" (''பரிநீதா'])
- 2007: சிறந்த பின்னணிப் பாடகிக்கான ஐ. ஐ. எப். ஏ. விருது – "பல் பல் ஹர் பல்" (*லகே ரஹோ முன்னா பாய்*)
- 2008: சிறந்த பின்னணிப் பாடகிக்கான ஐ. ஐ. எப். ஏ. விருது – "யேஹ் இஸ்க் ஹாயே" (*ஜப் வீ மெட்* – இந்தி)
- 2008: சிறந்த பின்னணிப் பாடகிக்கான ஐ. ஐ. எப். ஏ. விருது – "தோடே பத்மாஷ்" (*சாரியா*)
- 2008: சிறந்த பின்னணிப் பாடகிக்கான ஐ. ஐ. எப். ஏ. விருது – "மேரே தோல்னா" (*பூல் புலையா*)
- 2010: சிறந்த பின்னணிப் பாடகிக்கான ஐ. ஐ. எப். ஏ. விருது – "ஜூபி டூபி" (*3 இடியட்ஸ்*)
- 2011: சிறந்த பின்னணிப் பாடகிக்கான ஐ. ஐ. எப். ஏ. விருது – "பகாரா" (*ஐ ஹேட் லவ் ஸ்டோரீஸ்*)  
;ஜீ சினி விருதுகள்
- 2012: சிறந்த பின்னணிப் பாடகிக்கான ஸ்டார் திரை விருது - "ஊ லா லா" (*த டர்ட்டி பிக்சர்*)  
;;பரிந்துரைக்கப்பட்டவை
- 2009: சிறந்த பின்னணிப் பாடகிக்கான அப்ஸரா விருது – "தேரி ஒன்" (*சிங் இஸ் கிங்*)
- 2010: சிறந்த பின்னணிப் பாடகிக்கான அப்ஸரா விருது – "துஜ் மேன் ரப் திக்தா ஹே" (*ரப் தீ பனாதீ ஜோடி*)
- 2012: சிறந்த பின்னணிப் பாடகிக்கான அப்ஸரா விருது - "தேரி மேரி" (*பாடிகார்டு* - இந்தி)
;;பரிந்துரைக்கப்பட்டவை
- 2004: இந்தியன் டெலி விருதுகள் – சிறந்த பாடகி (யே மேரி லைப் ஹே தொடருக்காக)
- 2005: சிறந்த பின்னணிப் பாடகிக்கான ஆன்ந்தலோக் புரஸ்கார் விருது – (*மாணிக்*)
- 2005: இ டிவி பங்க்ளா விருதுகள் - சிறந்த பின்னணிப் பாடகிக்கான விருது
- 2006: சிறந்த பின்னணிப் பாடகிக்கான வங்காளத் திரைப்பட நிருபர்கள் கூட்டமைப்பு விருது – *சுபோ திருஷ்டி*
- 2008: இசையில் சிறந்து விளங்கியதற்காக ஜீ அச்தித்வா விருது
- 2009: மிர்ச்சி இசை விருதுகள் - சிறந்த பின்னணிப் பாடகிக்கான விருது (கன்னடம்) – "நா நகுவா மொதலனீ" (மனசாரி)
- 2009: மிர்ச்சி இசை விருது – சிறந்த பின்னணிப் பாடகிக்கான விருது (மலையாளம்) – "சந்து தோட்டில்லே" (*பனாரஸ்*)
- 2011: சிறந்த பின்னணிப் பாடகிக்கான விஜய் இசை விருது – "மன்னிப்பாயா" (*விண்ணைத்தாண்டி வருவாயா*)
- 2011: சுவராலாய ஏசுதாஸ் விருது
- 2012: சிறந்த பின்னணிப் பாடகிக்கான பிக் ஸ்டார் விருது - "தேரி மேரி" (*பாடிகார்டு* - இந்தி)
- 2012: சிறந்த பின்னணிப் பாடகிக்கான மா இசை விருது - "ச்சலி ச்சலிகா" (*மிஸ்டர். பெர்பெக்ட்*) மற்றும் "சீதா சீமந்தம்"(*சிறீ ராம ராஜ்யம்*)
# சிரேயா கோசல்

## நினைத்து நினைத்து பார்த்தால்

நினைத்து நினைத்துப் பார்த்தால் என்று தொடங்கும் திரைப் பாடல், செல்வராகவனின் இயக்கத்தில் வெளியான 7ஜி ரெயின்போ காலனி என்ற திரைப்படத்தில் அமைய இருந்த சோகப்பாடல் ஆகும். நா. முத்துக்குமார் எழுதி யுவன் சங்கர் ராஜா இசையமைத்துள்ள இப்பாடலை சிரேயா கோசல் பாடியுள்ளார்.  
திரைப்படத்தில் பெண் குரலில் பாடும் பாடல் இடம்பெறவில்லை. சில வரிகள் மாற்றத்துடன் ஆண் குரலில் பாடப்பட்ட பாடல் மட்டும் திரைப்படத்தில் அமைந்துள்ளது. பெண் குரலில் இடம்பெறும் பாடலின் வரிகளுக்கும் ஆண் குரலில் இடம்பெறும் பாடலின் வரிகளுக்கும் பெரிதான வித்தியாசம் தெரியாவண்ணமிருக்கும்; ஆனால் கூர்ந்து கவனித்தால் அதிலிருக்கும் முரணும் அழகும் தெரியவரும்.
# சிரேயா கோசல்

## முக்கியத்துவம்

அமேசான் தளத்தில் வெளியிடப்பட்ட பிரபலமான பாடல்கள் வரிசையில் இப்பாடலும் இடம்பெற்றுள்ளது.  
இத்திரைப்படத்தின் பாடல்களுக்காக யுவன் சங்கர் ராஜாவுக்கு, சிறந்த இசையமைப்பாளருக்கான பிலிம் பேர் விருது கிடைத்தது. மற்ற பாடல்களை விட இப்பாடலே அதிகமாக பிரபலமானது சுமாராக 15969 முறை கேட்கப்பட்டுள்ளது. ஐஎம்டிபி தளத்தில் இத்திரைப்படப் பாடல்கள் வரிசைப்படுத்தியதில் இப்பாடல் முதலிடத்தில் உள்ளது. யுவன் சங்கர் ராஜா ரசிகர்கள் தளத்தில் இப்பாடலுக்கு முதலிடம் கொடுத்துள்ளனர். இப்பாடல் சிறந்த பாடகியாக ரசிகர்களால் தேர்ந்தெடுக்கப்பட்டனர். 2004-ம் ஆண்டு வெளிவந்த இத்திரைப் பாடலுக்கு, 2006-ம் ஆண்டு வரை வெளிவந்த வலைத்தளங்களிலும் இப்பாடல் பற்றி நல்ல வரவேற்பு அளிக்கப்பட்டிருந்தது.
# சிரேயா கோசல்

## பாடல் வரிகள்

| ஆண் குரல் | பெண் குரல் |  |
| --- | --- | --- |
| நினைத்து நினைத்து பார்த்தேன்
நெருங்கி விலகி நடந்தேன் | நினைத்து நினைத்து பார்த்தால்
நெருங்கி அருகில் வருவேன் |  |
| உன்னால் தானே நானே வாழ்கிறேன் ஓ
உன்னில் இன்று என்னைப் பார்க்கிறேன் | உன்னால் தானே நானே வாழ்கிறேன் ஓ
உன்னில் இன்று என்னைப் பார்க்கிறேன் |  |
| எடுத்துப் படித்து முடிக்கும் முன்னே
எறியும் கடிதம் எதற்கு பெண்ணே | எடுத்துப் படித்து முடிக்கும் முன்னே
எறியும் கடிதம் உனக்குக் கண்ணே |  |
| உன்னால் தானே நானே வாழ்கிறேன் ஓ
உன்னில் இன்று என்னைப் பார்க்கிறேன் | உன்னால் தானே நானே வாழ்கிறேன் ஓ
உன்னில் இன்று என்னைப் பார்க்கிறேன் |  |
| அமர்ந்து பேசும் மரங்களின் நிழலும்
உன்னைக் கேட்கும் எப்படிச் சொல்வேன்  
உதிர்ந்து போன மலரின் மௌனமா? | அமர்ந்து பேசும் மரங்களின் நிழலும்
நமது கதையை காலமும் சொல்லும்  
உதிர்ந்து போன மலரின் வாசமாய்... |  |
| தூது பேசும் கொலுசின் ஒலியை
அறைகள் கேட்கும் எப்படிச் சொல்வேன்  
உடைந்து போன வளையல் பேசுமா? | தூது பேசும் கொலுசின் ஒலியை
அறைகள் முழுதும் ஆண்டுகள் சொல்லும்  
உடைந்து போன வளையலின் வண்ணமாய்... |  |
| உள்ளங்கையில் வெப்பம் சேர்க்கும்
விரல்கள் இன்று எங்கே? | உள்ளங்கையில் வெப்பம் சேர்க்கும்
விரல்கள் உந்தன் கையில் |  |
| தோளில் சாய்ந்து கதைகள் பேச
முகமும் இல்லை இங்கே | தோளில் சாய்ந்து கதைகள் பேச
நமது விதியில் இல்லை |  |
| முதல் கனவு முடிந்திடும் முன்னமே
தூக்கம் கலைந்ததே | முதல் கனவு போதுமே காதலா
கண்கள் திறந்திடு |  |
| பேசிப் போன வார்த்தைகள் எல்லாம்
காலம் தோறும் காதினில் கேட்கும்  
சாம்பல் கறையும் வார்த்தை கறையுமா? | பேசிப் போன வார்த்தைகள் எல்லாம்
உனது பேச்சில் கலந்தே இருக்கும்  
உலகம் அழியும் உருவம் அழியுமா? |  |
| பார்த்துப் போன பார்வைகள் எல்லாம்
பகலும் இரவும் கேள்விகள் கேட்கும்  
உயிரும் போகும் உருவம் போகுமா? | பார்த்துப் போன பார்வைகள் எல்லாம்
பகலும் இரவும் உன்னுடன் இருக்கும்  
உனது விழிகள் என்னை மறக்குமா... |  |
| தொடர்ந்து வந்த நிழலும் இங்கே
தீயில் சேர்ந்து போகும் | தொடர்ந்து வந்த நிழலின் பிம்பம்
வந்து வந்து போகும் |  |
| திருட்டுப் போன தடயம் பார்த்தும்
நம்பவில்லை நானும் | திருட்டுப் போன தடயம் இருந்தும்
திரும்பி வருவேன் நானும் |  |
| ஒரு தருணம் எதிரினில் தோன்றுவாய்
என்றே வாழ்கிறேன் | ஒரு தருணம் என்னடா காதலா
உன்னுள் வாழ்கிறேன் | } |
# சிரேயா கோசல்

## நினைத்து நினைத்து பார்த்தேன்

இப்பாடலின் முதல் வரியை, நினைத்து நினைத்துப் பார்த்தேன் என்ற திரைப்படத்தின் பெயராக இயக்குநர் மணிகண்டனால் வைக்கப்பட்டது.
# பிலிப்பைன் போர்த்தொடர் (1944–45)

**பிலிப்பீனியப் போர்த்தொடர், 1944-45** (*Philippines campaign of 1944–1945*, *OPERATION MUSKETEER I, II, and III*) அல்லது **பிலிப்பீனியப் போர் 1944–1945**, அல்லது **பிலிப்பீனிய விடுவிப்பு**, இரண்டாம் உலகப் போரின் போது பிலிப்பீன்சை ஆக்கிரமித்திருந்த ஏகாதிபத்திய சப்பானியப் படைகளை அமெரிக்கர்களும் பிலிப்பினோக்களும் இணைந்து வெற்றி கண்டு வெளியேற்றிய நிகழ்வாகும். 1942ஆம் ஆண்டின் முற்பகுதியில் ஆதிக்கவாத சப்பானியப் படைகள் பிலிப்பீன்சை முழுமையாக கையகப்படுத்தியிருந்தன. அக்டோபர் 20, 1944இல் பிலிப்பீனியத் தீவான லெய்ட்டில் தரை,கடல் இருவழியிலும் செல்லக்கூடிய படைகளின் இறக்கமே பிலிப்பீன்சின் விடுதலை போரின் துவக்கமாக அமைந்தது; இதனைத் தொடர்ந்து உலகப்போரின் இறுதிவரை, ஆகத்து 1945 வரை, தொடர்ந்து சண்டைகள் பல்வேறு பகுதிகளில் நடந்தன.
# டைம் பாஸ் (இதழ்)

**டைம் பாஸ்** இதழ் விகடன் குழுமத்திலிருந்து வெளிவரும் பொழுதுபோக்கு இதழாகும். இது கேலி, கிண்டல் ஆகியவற்றை அடிப்படையாகக் கொண்டு வெளியாகும் வார இதழ். இதன் விலை ஐந்து ரூபாய். அக்டோபர் 10, 2012 அன்று தொடங்கப்பட்டது. இதழ் ஆரம்பிக்கும்போது ‘டைம்பாஸுக்கு எல்லாம் பாஸ்‘ என்ற விளம்பர வாசகத்துடன் வெளியானது. அரசியல், சினிமா, இணையம், தொழில்நுட்பம் தொடங்கி அன்றாட வாழ்க்கையில் நடக்கும் நகைச் சுவைகள் வரை வகைதொகையின்றி அளிப்பதுதான் டைம்பாஸ். இது அக்டோபர் 10, 2012 அன்று வாசன் பப்ளிகேஷன்ஸ் நிறுவனத்தால் ஆரம்பிக்கப்பட்டது. பிப்ரவரி 18, 2017 தேதியிட்ட இதழிலிருந்து இப்பத்திரிகை நிறுத்தப்பட்டது.
# டைம் பாஸ் (இதழ்)

## உள்ளடக்கம்

நாட்டில் நடக்கும் பல்வேறு அரசியல், சமூக நிகழ்வுகளைக் கூர்மையான கிண்டலுடன் விமர்சிப்பது டைம்பாஸின் சிறப்பு. முதல் இதழ் வெளியான சமயம், மத்தியில் மன்மோகன்சிங் தலைமையிலான காங்கிரஸ் ஆட்சி நடந்துகொண்டிருந்தது. அந்த அரசு சில்லறை வணிகத்தில் அந்நிய முதலீட்டை அனுமதிக்கும் மசோதாவைக் கொண்டுவந்தது. இதைக் கிண்டலடிக்கும் விதமான ஒரு போட்டூனை வெளியிட்டிருந்தது டைம்பாஸ். ஒரு பலசரக்குக் கடையில் ஒபாமா முதலாளியாக அமர்ந்திருப்பதைப்போலவும் மன்மோகன்சிங் பொட்டலம் மடிப்பதைப் போலவும் சித்தரித்திருந்தது அந்த போட்டூன். அது தமிழகம் முழுவதும் பரவலான வரவேற்பைப் பெற்றது. சில்லறை வணிகத்தில் அந்நிய முதலீட்டை எதிர்க்கும் போராட்டங்களில் அந்த போட்டூன் இடம் பெற்ற பேனர்கள் வைக்கப்பட்டிருந்தன. மைத்ரேயன் தலைமையில் அ.தி.மு.க. எம்.பிக்கள் நாடாளுமன்றத்தில் ஆர்ப்பாட்டம் நடத்த்தியபோது அந்த போட்டூன் இடம்பெற்றிருந்த தட்டியைப் பிடித்திருந்தார்கள்.  
வெவ்வேறு ஊர்களில் உள்ள வினோதமான மனிதர்களின் வித்தியாசமான நடவடிக்கைகளை டைம்பாஸ் தொடர்ச்சியாக வெளியிடுகிறது. உதாரணத்துக்கு மதுரையில் கலைஞர் வேடம் போடுபவர் ஒருவர் இருக்கிறார். தி.மு.க. தொண்டர் ஒருவர் அவர் வீட்டுத் திருமணத்துக்கு இந்த வாடகை கலைஞரை அழைத்து வந்து திருமணத்தை நடத்தினார். தலைவரே தன் வீட்டுத் திருமணத்தில் கலந்துகொண்டது போன்ற திருப்தி அவருக்கு. இந்தத் திருமணத்தில் கலந்துகொள்வதற்கு அந்த ஒப்பனைக் கலைஞர் வாங்கிய வாடகை 2000 ரூபாய். ‘2000 ரூபாய் கொடுத்தால் வாடகை கலைஞர்’ என்ற தலைப்புடன் ஒரு கட்டுரை டைம்பாஸில் வெளியானது. தன்னைத்தானே விஞ்ஞானி என்று நம்பிக்கொள்பவர்கள், ஜோசியம் பார்க்கிறேன் என்று நகைச்சுவையாளராக ஆகிறவர்கள் என்று ஒருவரையும் விட்டுவைத்ததில்லை.  
ஒரு பரபரப்பான விஷயம் நடந்திருக்கும். காலப்போக்கில் அதை மறந்திருப்போம். அது என்ன ஆச்சு என்று பின் தொடர்ந்து அதைக் கட்டுரையாக்குவது டைம்பாஸின் தனிச்சிறப்பு. உதாரணத்துக்குத் திருச்சியில் குஷ்புவுக்குக் கோயில் கட்டப்பட்ட சம்பவம், அப்போது பரபரப்பாகப் பேசப்பட்டது. பல வருடங்களுக்குப் பிறகு அந்தக் கோயில் கட்டியவர்களைப் பிடித்து, பேட்டி கண்டபோதுதான் தெரிந்தது, அவர்கள் கோயிலே கட்டவில்லை, வெறும் நோட்டீஸ்தான் அடித்தார்கள் என்று. இதுபோல் பல விஷயங்களைச் சொல்லலாம்.  
டைம்பாஸ் இதழ்களில் வரும் கேலிச்சித்திரங்கள் ஃபேஸ்புக், டிவிட்டர் எனப் பகிரப்படுகிறது. வாசகர்கள் அதை விருப்பம் குறியீடு கொடுக்கிறார்கள். டைம்பாஸ் இதழில் அதிகம் எதிர்பார்க்கப்பட்டு சொதப்பலாக எடுக்கப்பட்ட சினிமாக்களைக் கடுமையாகக் கிண்டலடித்து விமர்சிப்பார்கள்.
தமிழ் சினிமாக்களில் காலம் காலமாக நிலவி வரும் க்ளிஷேக்களை விமர்சிக்கும் கட்டுரைகளும் டைம்பாஸில் அதிகம் வெளியாகியிருக்கின்றன.  
ஃபேஸ்புக், டிவிட்டர், வாட்ஸ் அப் எனும் தொழில்நுட்பங்கள் பற்றி டைம்பாஸில் தொடர்ச்சியாக எழுதிவருகிறார்கள். சூடான விஷயங்கள் பத்தி சுடச்சுட அரசியல் பேட்டிகளும் டைம்பாஸில் இடம்பெறுகின்றன. திருமாவளவன், நெடுமாறன், ஜி. ராமகிருஷ்ணன், துரைமுருகன், பொன். ராதாகிருஷ்ணன், சரத்குமார் என்று அத்தனைக் கட்சி அரசியல் தலைவர்களின் பேட்டிகளும் வெளியாகியிருக்கின்றன. இதேபோல் சினிமா பேட்டிகள் மற்றும் சினிமா செய்திகள், கிசுகிசு ஆகியவை டைம்பாஸ் இதழில் தொடர்ச்சியாக வெளியாகின்றன.
# டைம் பாஸ் (இதழ்)

## வரவேற்பு பெற்ற பகுதிகள்

### அலசி ஆராய்வது அப்பாடக்கர்

இப்பகுதியில் திரைப்படங்களைப் பற்றிய விமர்சனம் இடம் பெறுகிறது. சினிமா, அரசியல், ஒளிப்பட விமர்சனம், கண்டுபிடி, நகைச்சுவை, கிசுகிசு, அலசி ஆராய்வது அப்பாடக்கர் போன்ற பகுதிகளை உள்ளடக்கியது. திரைப்படம் மற்றும் அரசியல் தொடர்பான சுவையான செய்திகளைக் கேலியாகக் கூறும் இதழாக வெளிவருகிறது.  
- ஆஃப் தி ரெக்கார்ட்
- ஃபாரின் சரக்கு
- சினிமால்
- படக்கதை
- மை ரியாக்ஷன்ஸ்
# டைம் பாஸ் (இதழ்)

## வரவேற்பு பெற்ற பகுதிகள்

### லிட்டில் ஜான்

லிட்டில் ஜான் என்ற தலைப்பில் வயது வந்தோர்களுக்காக நகைச்சுவை அனுபவங்கள் இடம்பெறுகின்றன.
# டைம் பாஸ் (இதழ்)

## வரவேற்பு பெற்ற பகுதிகள்

### ஒரு மிஸ்டு கால் கொடுத்தால் 100 பேருக்கு 100 ரூபா

மிஸ்டு கால் கொடுக்கும் நபர்களிடம் கேள்வி கேட்டு அதற்கு சரியான பதில் கூறியவர்களை 100 பேரை தேர்ந்தெடுத்து 100 ரூபாய் தருகின்ற பகுதி. timepassonline.in என்ற இணைய முகவரியில் ஜெயித்தவர்களின் பட்டியல் இடம்பெறுகின்றது.
# டைம் பாஸ் (இதழ்)

## வரவேற்பு பெற்ற பகுதிகள்

### புதுசால்ல இருக்கு

இப்பகுதியில் பழைய திரைப்படங்களின் படங்களுடன் புது திரைப்படங்களின் வசனங்களுடன் இணைத்து வெளியிடப்படுகிறது.
# டைம் பாஸ் (இதழ்)

## நிகழ்வுகள்

வாசகர்களிடம் விதவிதமான போட்டிகள் நடத்தி அதில் தேர்ந்தெடுக்கப்பட்டவர்களை பாங்காக் அழைத்துச் சென்றது டைம்பாஸ். ‘அஞ்சே ரூபாயில் பாங்காக் பறக்கலாம்’ என்ற இந்தப் போட்டி வாசகர்கள் மத்தியில் வரவேற்பைப் பெற்றது.  
’பண்ணையாரும் பத்மினியும்’ படம் வெளியானதையொட்டி டைம்பாஸ் வாசகர்களிடம் சில கேள்விகளைக் கேட்டு போட்டிகள் நடத்தியது. அதில் தேர்வானவர்கள் விஜய்சேதுபதி உள்ளிட்ட ‘பண்ணையாரும் பத்மினியும்’ படக்குழுவினருடன் சந்தித்து விருந்து சாப்பிட்ட நிகழ்ச்சி நடந்தது. இந்தப் போட்டிகளும் நிகழ்ச்சியும் வாசகர்கள் மத்தியில் வரவேற்பைப் பெற்றது.
# டக்ளசு மக்கார்த்தர்

**தளபதி டக்ளசு மக்கார்த்தர்** (*General Douglas MacArthur*, சனவரி 26, 1880 - ஏப்ரல் 5, 1964) முதல் உலகப் போர், இரண்டாம் உலகப் போர், மற்றும் கொரியப் போர்களில் பங்கெடுத்த அமெரிக்கத் தளபதி ஆவார். அமெரிக்காவின் அர்க்கன்சஸ் மாநிலத்திலுள்ள லிட்டில் ராக்கில் 1880இல் பிறந்தார்; 1964இல் வாசிங்டன், டி. சி.யில் இறந்தார்.
# டக்ளசு மக்கார்த்தர்

## பிற வலைத்தளங்கள்

-
# சோழமாதேவி கயிலாயமுடையார் கோயில்

**சோழமாதேவி கயிலாயமுடையார் கோயில்** திருச்சிக்கு அருகில் சோழமாதேவி என்னும் ஊரில் உள்ள கோயிலாகும்.
இராசராசசோழனுக்கு பல தேவியர்கள் இருந்துள்ளனர். அவர்களுள் சோழமாதேவி என்பவர் தஞ்சாவூர் பெரிய கோயிலுக்கு ஆடவல்லான், ரிஷபவாகனர் போன்ற செப்புத்திருமேனிகளை செய்தளித்துள்ளார்.
# சோழமாதேவி கயிலாயமுடையார் கோயில்

## அமைவிடம்

தஞ்சாவூர்-திருச்சி சாலையில் திருவெறும்பூரிலிருந்து தெற்கே சூரியூர் செல்லும் சாலையில் மூன்று கி.மீ. தொலைவில் உய்யக்கொண்டான் ஆற்றங்கரையில் சோழமாதேவி என்னுமிடத்தில் இக்கோயில் அமைந்துள்ளது.
# சோழமாதேவி கயிலாயமுடையார் கோயில்

## இறைவன்

இக்கோயிலில் எழுந்தருளியிருக்கும் இறைவனான ஸ்ரீகயிலாயமுடையார், ஸ்ரீகைலாசர் பரமேசுவரர் என்றழைக்கப்படுகின்றார்.
# சோழமாதேவி கயிலாயமுடையார் கோயில்

## அமைப்பு

இக்கோயில் கருவறை, அர்த்தமண்டபம், மகாமண்டபம் என்ற அமைப்புகளை உடையதாக உள்ளது. மகாமண்டத்தில் தெற்கு நோக்கிக் காணப்படும் தேவியின் சன்னதி முற்றிலும் சிதிலமடைந்துள்ளது. இம்மண்டபத்தில் காணப்படும் மாலை கட்டும் மேடை போன்றவை ஒரு காலத்தில் இங்கு சிறப்பான வழிபாடு நடைபெற்றதை மௌனமாய் எடுத்துரைக்கின்றன.
# சோழமாதேவி கயிலாயமுடையார் கோயில்

## சிற்பங்கள்

கருவறைச் சுவரின் தேவகோட்டத்தில் பிட்சாடனர், தட்சிணாமூர்த்தி, பிரம்மா, துர்க்கை போன்ற சிற்பங்கள் காணப்படுகின்றன. கருவறையின் அதிட்டானப் பகுதியில் முப்பட்டைக் குமுத அலங்காரத்திற்கு மேல் சிறுபலகைச் சிற்பங்கள் உள்ளன. காளியமர்த்தனர், கஜசங்காரமூரத்தி, குடையுடன் ரிஷபம், நடன மகளிர், இசைக்கருவி வாசிக்கும் ஒருவன், ஆடல்வல்லான், திரிபுராந்தகர், கஜலட்சுமி, சரசுவதி, அன்னம், அய்யனார், சிங்கம், யாளி, லிங்கோத்பவர் போன்ற அழகிய சிற்பங்கள் சிறுவடிவங்களில் காணப்படுகின்றன.
# அமோனியம் சயனைடு

**அமோனியம் சயனைடு** (*Ammonium cyanide*) என்பது ஒரு நிலையற்ற கனிம சேர்மமாகும். இதனுடைய மூலக்கூறு வாய்பாடு NH<sub>4</sub>CN ஆகும்.
# அமோனியம் சயனைடு

## பயன்கள்

கரிமத் தொகுப்புவினைகளில் அம்மோனியம் சயனைடு பயன்படுகிறது. இது நிலைத்தன்மையின்றி இருப்பதால் வணிகரீதியாக விற்பனை செய்யப்படுவதில்லை.
# அமோனியம் சயனைடு

## தயாரிப்பு

குறைவான வெப்பநிலையில் நீரிய அமோனியா கரைசலில் குமிழெழும் ஐதரசன் சயனைடு செலுத்தி அம்மோனியம் சயனைடு தயாரிக்கலாம்.  
: HCN + NH<sub>3</sub>(aq) → NH<sub>4</sub>CN(aq)  
அமோனியம் கார்பனேட்டுடன் கால்சியம் சயனைடு சேர்த்தும் இதைத் தயாரிக்கலாம்.  
: Ca(CN)<sub>2</sub> + (NH<sub>4</sub>)<sub>2</sub>CO<sub>3</sub> → 2 NH<sub>4</sub>CN + CaCO<sub>3</sub>  
உலர்நிலையில், பொட்டாசியம் சயனைடு அல்லது பொட்டாசியம் பெரோசயனைடுடன் அமோனியம் குளோரைடு சேர்ந்த கலவையை சூடாக்கும் போது அமோனியம் சயனைடு ஆவியாக உருவாகிறது. இந்த ஆவியைச் சுருங்கச் செய்து அம்மோனியம் சயனைடு படிகங்கள் தயாரிக்கப்படுகிறது.  
: KCN + NH<sub>4</sub>Cl → NH<sub>4</sub>CN + KCl
# அமோனியம் சயனைடு

## வினைகள்

அமோனியம் சயனைடு அமோனியா மற்றும் ஐதரசன் சயனைடாக சிதைவடைகிறது. பெரும்பாலும் ஐதரசன் சயனைடின் கருப்பு பலபடியாகவே ஐதரசன் சயனைடு உருவாகிறது.  
: NH<sub>4</sub>CN → NH<sub>3</sub> + HCN  
மேலும், அம்மோனியம் சயனைடு பல உலோக உப்புகளின் கரைசல்களுடன் இணைந்து இரட்டைச் சிதைவு வினைகளில் பங்கேற்கிறது. கிளையாக்சாலுடன் வினைபுரிந்து கிளைசீன் என்ற அமினோஅசிட்டிக் அமிலத்தை உருவாக்குகிறது.  
: NH<sub>4</sub>CN + (CHO)<sub>2</sub> → NH<sub>2</sub>CH<sub>2</sub>COOH + HCN  
கீட்டோன்களுடன் வினைபுரிந்து அமினோநைட்ரைல்களை உருவாக்குகிறது.  
: NH<sub>4</sub>CN + CH<sub>3</sub>COCH<sub>3</sub> → NH<sub>2</sub>CH<sub>2</sub>CH<sub>2</sub>CH<sub>2</sub>CN + H<sub>2</sub>O
# அமோனியம் சயனைடு

## நச்சுத் தன்மை

அம்மோனியா நைட்ரேட்டின் திடவடிவமும் அதன் கரைசலும் அதிக நச்சு தன்மை கொண்டவை. இதனை உட்கொள்வது மரணத்தை ஏற்படுத்தும். திட அம்மோனியா நைட்ரேட் சிதைவடைந்தால் அம்மோனியாவும், மிகவும் நச்சுத்தன்மை உடைய ஐதரசன் சயனைடும் வெளிப்படுகின்றன என்பதை கவனத்தில் கொள்ள வேண்டும்.
# அமோனியம் சயனைடு

## வேதியியல் பகுப்பாய்வு

ஐதரசன் சயனைடின் அடிப்படை கட்டமைப்பு: ஐதரசன் 9.15%, கார்பன் 27,23%, நைட்ரசன் 63,55%. என்பதாகும்.  
அமோனியம் சயனைடை குறைந்த வெப்பநிலையில் சூடுபடுத்தும் போது அது அமோனியாகவும் ஐதரசன் சயனைடாகவும் சிதைவடைகிறது. அவ்வாறு சிதைவடையும் வாயுக்களைப் பிடித்து பகுப்பாய்வு செய்யமுடியும். அமோனியாவை தரம் பார்த்தல் அல்லது மின்முனை தத்துவத்தின் அடிப்படையில் பகுப்பாய்வு செய்யலாம். ஐதரசன் சயனைடை நீர்த்த கரைசலை வெள்ளி நைட்ரேட்டு சோதனை மூலமாகவோ தேர்ந்தெடுக்கப்பட்ட அயனி மின்முனை முறை மூலமாகவோ பகுப்பாய்வு செய்யவியலும்.
# மாவட்டம் (இந்தியா)

தற்போது பிப்ரவரி, 2025 அன்று இந்தியாவில் 784 மாவட்டங்கள் உள்ளன. முன்னர் 2008-ஆம் ஆண்டில் இந்தியாவில் 585 மாவட்டங்கள் இருந்தன. 2011-ஆம் ஆண்டில், இந்தியாவில் மொத்தம் 640 மாவட்டங்கள் இருந்தன..  
ஒரு மாவட்டத்தின் எல்லைகளை மாற்றவோ, புதிய மாவட்டங்களை உருவாக்கவோ அல்லது இருக்கும் மாவட்டங்களை இணைக்கவோ அந்தந்த மாநில அரசிற்கு அதிகாரம் உள்ளது. முதன்முதலாக இத்தகைய மண்டல நிர்வாகப் பகுதியை மாவட்டம் என ''1874ஆம் ஆண்டின் பட்டியலிட்ட மாவட்ட சட்டத்தில்’’ குறிப்பிட்டனர்.  
**மாவட்ட ஆட்சியர்** மாவட்டத்தின் பொதுநிர்வாகத்தையும் வருவாய் வசூலையும் நிர்வகிக்கிறார். இவர் இந்திய ஆட்சிப் பணி (இ.ஆ.ப) அதிகாரியாவார். இவரே மாவட்டத்தின் பொது நிர்வாகத்திற்கும், சட்டம் மற்றும் ஒழுங்கு பராமரிப்பிற்கும் பொறுப்பேற்கிறார். சில மாநிலங்களில் துணை ஆணையர் அல்லது மாவட்ட நீதிபதி என அழைக்கப்படுகின்றனர். இந்தியக் காவல் பணி அதிகாரி, காவல்துறைக் கண்காணிப்பாளர் அல்லது காவல்துறை துணை ஆணையராகப் பொறுப்பேற்று மாவட்ட ஆட்சியருக்கு உதவுகிறார்.  
வருவாய் மாவட்டங்களை வருவாய் வட்டங்களாகவும் (தாலுகாக்கள்), குறு வட்டங்களாகவும், வருவாய் கிராமங்களாகவும் பிரித்துள்ளனர். ஊரக உள்ளாட்சி அமைப்புகளை மாவட்ட ஊராட்சிகள், ஊராட்சி ஒன்றியங்களாகவும் (பஞ்சாயத்து யூனியன்), கிராம ஊராட்சி (பஞ்சயத்து) களாகவும்; நகர உள்ளாட்சி அமைப்புகளை மாநகராட்சி, நகராட்சி மற்றும் பேரூராட்சிகளாகவும் பிரித்துள்ளனர். இதன் மூலம் நிர்வாகம் எளிமைப்படுத்தப்பட்டிருக்கிறது.  
சில மாநிலங்களில், நிலப்பரப்பு கூடுதலாக இருப்பின்,(மாவட்டங்களின் எண்ணிக்கை நிர்வகிக்க இயலாமற்போவதால்) சில மாவட்டங்களை இணைத்து மண்டலங்கள் (மண்டலம்) உருவாக்கப்படுகின்றன. அதன் நிர்வாக அதிகாரி மண்டல நீதிபதி என அழைக்கப்படுகிறார். இந்த நடைமுறை தமிழ்நாடு மாநிலத்தில் இல்லை.